CELEX: 32018R0660
Language: lt
Date: 2018-04-26 00:00:00
Title: 2018 m. balandžio 26 d. Komisijos įgyvendinimo reglamentas (ES) 2018/660, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos bentazono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

30.4.2018   
            
            
               LT
            
            
               Europos Sąjungos oficialusis leidinys
            
            
               L 110/122
            
         KOMISIJOS ĮGYVENDINIMO REGLAMENTAS (ES) 2018/660
   2018 m. balandžio 26 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos bentazono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
   kadangi:
   
               (1)
            
            
               Komisijos direktyva 2000/68/EB (2) bentazonas įtrauktas į Tarybos direktyvos 91/414/EEB (3) I priedą kaip veiklioji medžiaga;
            
         
               (2)
            
            
               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;
            
         
               (3)
            
            
               Komisijos įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos bentazono patvirtinimas nustoja galioti 2018 m. birželio 30 d.;
            
         
               (4)
            
            
               paraiška dėl bentazono įrašo Tarybos direktyvos 91/414/EEB I priede galiojimo pratęsimo buvo pateikta pagal Komisijos reglamento (ES) Nr. 1141/2010 (5) 4 straipsnį per tame straipsnyje nustatytą laikotarpį;
            
         
               (5)
            
            
               pareiškėjai pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška išsami;
            
         
               (6)
            
            
               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtino galiojimo pratęsimo vertinimo ataskaitą ir 2014 m. sausio 8 d. pateikė ją Europos maisto saugos tarnybai (toliau – Tarnyba) ir Komisijai;
            
         
               (7)
            
            
               Tarnyba galiojimo pratęsimo vertinimo ataskaitą perdavė valstybėms narėms ir pareiškėjams, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;
            
         
               (8)
            
            
               2015 m. balandžio 20 d. Tarnyba pateikė Komisijai išvadą (6), ar galima manyti, kad bentazonas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2015 m. spalio 8 d. Komisija pateikė bentazono peržiūros ataskaitos projektą Augalų, gyvūnų, maisto ir pašarų nuolatiniam komitetui;
            
         
               (9)
            
            
               pareiškėjams buvo suteikta galimybė pateikti pastabų dėl peržiūros ataskaitos projekto;
            
         
               (10)
            
            
               nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra bentazono, naudojamas pagal vieną ar kelias tipiškas paskirtis. Todėl tikslinga pratęsti bentazono patvirtinimą;
            
         
               (11)
            
            
               vis dėlto kelios valstybės narės, vykdydamos savo nacionalines požeminio vandens kokybės stebėjimo programas, požeminiame vandenyje aptiko bentazono, o EFSA nurodė, kad tam tikrais naudojimo atvejais ir jei dirvožemis yra lengvai pažeidžiamas, negalima atmesti požeminio vandens taršos galimybės;
            
         
               (12)
            
            
               todėl, atsižvelgiant į nacionalines požeminio vandens kokybės stebėjimo programas ir turint omenyje tai, jog reikia užtikrinti, kad saugos ir apsaugos lygis atitiktų Sąjungoje siekiamą aukštą apsaugos lygį, yra tinkama pratęsti bentazono patvirtinimo galiojimo laikotarpį septyniems metams, tokiu būdu užtikrinant, kad pirmenybė būtų teikiama ne kitų veikliųjų medžiagų, o bentazono pakartotiniam vertinimui, ir kad taip būtų atsižvelgta į naujus nacionalinių požeminio vandens kokybės stebėjimo programų rezultatus;
            
         
               (13)
            
            
               bentazono patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau augalų apsaugos produktų, kurių sudėtyje yra bentazono, leidžiamos naudojimo paskirtys dėl to neapribojamos. Todėl tikslinga neberiboti jo tik kaip herbicido naudojimo;
            
         
               (14)
            
            
               tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;
            
         
               (15)
            
            
               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (16)
            
            
               Komisijos įgyvendinimo reglamentu (ES) 2017/841 (7) bentazono patvirtinimo galiojimas pratęstas iki 2018 m. birželio 30 d., kad jo patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Kadangi sprendimas dėl galiojimo pratęsimo jau buvo priimtas iki šios datos, šis reglamentas turėtų būti taikomas nuo 2018 m. birželio 1 d.;
            
         
               (17)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo galiojimo pratęsimas
   Veikliosios medžiagos bentazono patvirtinimo galiojimas pratęsiamas, kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. birželio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. balandžio 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2000 m. spalio 23 d. Komisijos direktyva 2000/68/EB, kuria veiklioji medžiaga (bentazonas) įtraukiama į Tarybos direktyvos 91/414/EEB dėl augalų apsaugos produktų pateikimo į rinką I priedą (OL L 276, 2000 10 28, p. 41).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (5)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede patvirtinimo pratęsimo tvarka ir tų medžiagų sąrašas (OL L 322, 2010 12 8, p. 10).
   
      (6)  EFSA Journal 2015;13(4):4077, p. 153 doi:10.2903/j.efsa.2015.4077.
   
      (7)  2017 m. gegužės 17 d. Komisijos įgyvendinimo reglamentas (ES) 2017/841 kuriuo dėl veikliųjų medžiagų alfa cipermetrino, Ampelomyces quisqualis (padermė AQ 10), benalaksilo, bentazono, bifenazato, bromoksinilo, etilkarfentrazono, chlorprofamo, ciazofamido, desmedifamo, dikvato, DPX KE 459 (metilflupirsulfurono), etoksazolio, famoksadono, fenamidono, flumioksazino, foramsulfurono, Gliocladium catenulatum (padermė J1446), imazamokso, izoksaflutolo, laminarino, metalaksilo-M, metoksifenozido, milbemektino, oksasulfurono, pendimetalino, fenmedifamo, pimetrozino, s-metolachloro ir trifloksistrobino patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 125, 2017 5 18, p. 12).
   
      I PRIEDAS
      
                  Bendrinis pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Bentazonas
                  CAS Nr. 25057-89-0
                  CIPAC Nr. 366
               
               
                  3-izopropil-1H-2,1,3-benzotiadiazin-4(3H)-on 2,2- dioksidas
               
               
                  ≥ 960 g/kg
                  1,2-dichloretanas < 3 mg/kg
               
               
                  2018 m. birželio 1 d.
               
               
                  2025 m. gegužės 31 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į bentazono peržiūros ataskaitos išvadas, visų pirma į jos I ir II priedėlius.
                  Atlikdamos savo bendrą vertinimą valstybės narės ypatingą dėmesį skiria:
                  
                              —
                           
                           
                              techninei specifikacijai;
                           
                        
                              —
                           
                           
                              su medžiaga dirbančių asmenų ir darbuotojų saugai;
                           
                        
                              —
                           
                           
                              rizikai, kylančiai paukščiams ir žinduoliams;
                           
                        
                              —
                           
                           
                              požeminio vandens apsaugai, ypač geriamojo vandens apsaugos zonose, tačiau ne tik jose, ir atidžiai apsvarsto produkto taikymo laiką ir dirvožemio ir (arba) klimato sąlygas.
                           
                        Naudojimo sąlygose prireikus nurodomos rizikos mažinimo priemonės.
                  Pareiškėjas iki 2019 m. vasario 1 d. Komisijai, valstybėms narėms ir Tarnybai pateikia patvirtinamąją informaciją dėl 2/3 lygio bandymų, kaip šiuo metu nurodyta EBPO konceptualioje sistemoje, dėl galimo bentazono endokrininio poveikio tyrimo.
               
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:
      
                  1)
               
               
                  A dalyje bentazonui skirtas 11 įrašas išbraukiamas;
               
            
                  2)
               
               
                  B dalis papildoma šiuo įrašu:
                  
                              Numeris
                           
                           
                              Bendrinis pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „120
                           
                           
                              Bentazonas
                              CAS Nr. 25057-89-0
                              CIPAC Nr. 366
                           
                           
                              3-izopropil-1H-2,1,3-benzotiadiazin-4(3H)-on 2,2- dioksidas
                           
                           
                              ≥ 960 g/kg
                              1,2-dichloretanas < 3 mg/kg
                           
                           
                              2018 m. birželio 1 d.
                           
                           
                              2025 m. gegužės 31 d.
                           
                           
                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į bentazono peržiūros ataskaitos išvadas, visų pirma į jos I ir II priedėlius.
                              Atlikdamos savo bendrą vertinimą valstybės narės ypatingą dėmesį skiria:
                              
                                          —
                                       
                                       
                                          techninei specifikacijai;
                                       
                                    
                                          —
                                       
                                       
                                          su medžiaga dirbančių asmenų ir darbuotojų saugai;
                                       
                                    
                                          —
                                       
                                       
                                          rizikai, kylančiai paukščiams ir žinduoliams;
                                       
                                    
                                          —
                                       
                                       
                                          požeminio vandens apsaugai, ypač geriamojo vandens apsaugos zonose, tačiau ne tik jose, ir atidžiai apsvarsto produkto taikymo laiką ir dirvožemio ir (arba) klimato sąlygas.
                                       
                                    Naudojimo sąlygose prireikus nurodomos rizikos mažinimo priemonės.
                              Pareiškėjas iki 2019 m. vasario 1 d. Komisijai, valstybėms narėms ir Tarnybai pateikia patvirtinamąją informaciją dėl 2/3 lygio bandymų, kaip šiuo metu nurodyta EBPO konceptualioje sistemoje, dėl galimo bentazono endokrininio poveikio tyrimo.“
                           
                        
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.